स्पा के कई तरीके हैं, जिस में सब से ज्यादा अरोमा स्पा प्रचलित है. इस के अलावा स्टोन थेरैपी, हाइड्रा स्पा, मडपैक थेरैपी और समुद्री नमक स्पा भी होते हैं. स्पा थेरैपी के दौरान शरीर के एक्यूप्रैशर पौइंट्स पर दबाव डाल कर बौडी को रिलैक्स करने की कोशिश की जाती है. हाइड्रा स्पा में बाथटब में पानी के प्रैशर का प्रयोग किया जाता है. समुद्री नमक स्पा में समुद्र से निकाले गए नमक से शरीर की मालिश की जाती है. कई तरह का मडपैक कई बीमारियों को दूर रखने में सहायक होता है. इसलिए कुछ लोग मडपैक स्पा के जरीए अपना ट्रीटमैंट कराते हैं. सीजन के अनुसार स्पा अलगअलग तरह का लिया जाता है. विंटर में चौकलेट स्पा और मिल्क क्रीम रोज स्पा का प्रयोग ज्यादा होता है. स्पाइस पोटली स्पा भी विंटर में कराया जाता है. इस में स्टोन आयल के साथ स्पा किया जाता है.